**A LEXUS LESZ A 75. VELENCEI NEMZETKÖZI FILM FESZTIVÁL FŐSZPONZORA**

**A világ vezető környezetbarát hibrid elektromos prémium autógyártójaként ismert Lexus az elmúlt években újrapozícionálta magát, és ”egyszerű vezető zöld luxusautómárkából” igazi életmód márkává avanzsált, amely képviselteti magát a luxusjachtoktól és a prémium életmód kiegészítőktől a művészeti és kulináris világ számos területén át rengeteg olyan területen, amely teret ad a kifinomult célközönség mindennapjainak és számot tarthat az érdeklődésükre. Ebbe a sorba kiválóan illeszkedik a tény, hogy a Lexus immár második egymást követő évben lesz az európai kortárs kultúra egyik legrangosabb eseményének tartott Velencei Nemzetközi Filmfesztivál legfontosabb szponzora. Az idén jubileumát ünneplő 75. filmfesztiválnak 2018. augusztus 29. és szeptember 8. között a velencei Lido ad helyet.**

A rendezvény egyik szupersztárja az Európába érkező vadonatúj Lexus ES 300h hibrid modell lesz, és ebben a minőségében fog bemutatkozni a fesztivál vörös szőnyegén, színészek, rendezők és más nemzetközi hírességek körében. Eközben a városi crossover kategória legújabb tagja, a Lexus UX 250h öntöltő hibrid modell a Lexus Lounge Lidóban várja a filmfesztivál vendégeit a Terrazza Biennálén. A filmfesztivál ideje alatt a Lexus 40 darabos környezetbarát hibrid elektromos flottát biztosít a rendezvény vendégei számára. Az új ES, valamint az NX és RX SUV modellek mellett a márka új zászlóshajója, az LS és a márka varázslatos luxus kupéja, az LC is helyet kapott a flottában. *„Idén ismét a Lexus a főtámogatója a Velencei Filmfesztiválnak, az egyik legfontosabb és legnevesebb filmfesztiválnak a világon. Folyamatosan keressük az ehhez hasonló rendezvényeken történő megjelenési lehetőségeket, hiszen ebben a környezetben tudjuk igazán kiemelni a márka valós értékeit. A Lexus túl akar lépni azon a klasszikus elgondoláson, hogy milyen értékeket szabad megjelenítenie egy luxusautónak. Legfontosabb célunk, hogy mindenki számára egyedi felhasználói élményt nyújtsunk. Ehhez magas szintű szaktudást, minden igényt kielégítő minőséget és innovatív technológiák egész sorát állítjuk szolgálatba. Olyan kreatív megoldások és megjelenési lehetőségek után kutatunk, melyek túlmutatnak az autózás világán. Ezek közé tartoznak az olyan események, mint például a Velencei Filmfesztivál, ahol csodálatos környezetben nyújthatunk fantasztikus élményt ügyfeleink és a nyilvánosság számára.”* – emeli ki Fabio Capano, a Lexus olaszországi ügyvezető igazgatója.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com